05/03/2010 | Administración LocalMunicipal
Malpica de Bergantiños
Secretaría
Resolución da Alcaldía número 171/2010 de delegación de competencias en tenentes de alcalde

FEITOS 1. Ó concelleiro Alfredo Cañizo Garrido, por resolución da Alcaldía núm.562/2007 de 9 de xullo, conferíuselle delegación especial de atribucións da Alcaldía nas áreas de goberno municipal seguintes: tráfico, seguridade cidadá, turismo, agricultura, gandeiría e pesca. A dita delegación comprendía exclusivamente a dirección interna e a xestión dos servizos correspondentes, sen incluila facultade de resolver mediante actos mediante actos administrativos que afecten a terceiros.2. Con rexistro de entrada 562/2010 de 4 de febreiro presentouse escrito do concelleiro Alfredo Cañizo Garrido, no que sinala a súa “renuncia expresa á condición de concelleiro-delegado” facendo constar a “renuncia expresa a cantas delegacións” ostenta por disposición do alcalde-presidente deste Concello. CONSIDERACIÓNS LEGAIS E TÉCNICAS 1. Con data de 15 de febreiro de 2010 emitiuse un informe polo secretario do Concello no que se determinan as consecuencias da presentación do escrito ó que se refire o apartado primeiro dos feitos, informando que o concelleiro asinante perdeu a condición de concelleiro-delegado coa renuncia das delegacións conferidas.2. O artigo 23.4 da Lei 7/1985 de 2 de abril sinala que o alcalde pode delegar o exercizo de determinadas atribucións nos membros da Xunta de Goberno Local e, donde esta non exista, nos tenentes de alcalde, sen prexuízo das delegacións especiais que, para cometidos específicos, poida realizar a favor de calesqueira concelleiros, ainda que non pretenzan a aquela, coas limitacións que sinala o artigo 21.3 e 71 da Lei 7/1985 de 2 de abril.3. O artigo 43 do R. D. 2568/1986, de 28 de novembro polo que se aproba o Regulamento de organización, funcionamento e réxime xurídico das entidades locais establece no parágrafo terceiro que as delegacións xenéricas referiranse a unha ou varias áreas ou materias determinadas e poderán abarcan tanto a facultade de dirixir os servizos correspondetes como a de xestionalos en xeral, incluida a facultade de resolver mediante actos administrativos que afecten a terceiros e que o alcalde poderá efectuar delegacións especiais en calquera concelleiros para a dirección e xestión de asuntos determinados incluidos nas citadas áreas. Logo de ver o que antecede, e en especial o artigo 21.3 da Lei 7/1985, de 2 de abril, reguladora das bases do réxime local e o artigo 61.4 da Lei 5/1997 de 22 de xullo, de administración local de Galicia e de acordo con todo o indicado, RESOLVO: 1.º. Conferir a delegación xenérica, abarcando tanto a facultade de dirixir os servizos correspondentes como a de xestionalos en xeral, excluindo a facultade de resolver mediante actos administrativos que afecten a terceiros, na materia e área de turismo ó segundo tenente de alcalde Antonio Manuel Pereira Rodríguez.2.º. Conferir a delegación xenérica, abarcando tanto a facultade de dirixir os servizos correspondentes como a de xestionalos en xeral, excluindo a facultade de resolver mediante actos administrativos que afecten a terceiros, na materia e área de tráfico e seguridade cidadá ó terceiro tenente de alcalde, Rogelio Pereira García.3.º. Notificar ós interesados e publicar no B. O. P. da Coruña o presente acordo e dar conta do mesmo na próxima sesión do Pleno do Concello. Malpica de Bergantiños, 24 de febreiro de 2010. D. M. O alcalde O secretario José Ramón Varela Rey Jesús Tallón García